wickkiey/tamil-wikipedia-chunked huggingface dataset:
# வெள்ளைப்போளம்

ஒரு சில பகுதியில் காணப்படும் இம்மரத்தின் பிசின்.]]
.)]]
**வெள்ளைப்போளம்** (*MYRRH*) இது பூக்கும் வகையைச் சார்ந்த முட்களுடைய மரம் ஆகும். இதிலிருந்து கிடைக்கும் பிசின் ஒரு இயற்கை பசையாகப் பயன்படுகிறது. மேலும் இதன் பிசின் கொண்டு போதை பொருட்களும் தயாரிக்கப்படுகிறது. பழைய வேதாகம காலத்தில் இதன் பிசின் கொண்டு நறுமண திரவியங்களைத் தயாரித்து அரசர்கள் உபயோகப்படுத்தியுள்ளனர்.  
மேலும் புதிய ஏற்பாட்டின் கருத்துப்படி மூன்று ஞானிகள் குழந்தை இயேசுவிற்களித்த பரிசுப்பொருட்களில் *வெள்ளைப்போளமும்* ஒன்றாகும். அவர் சிலுவையில் அறையப்படுவதற்கு முன்னர் அவருக்கு இந்த மரத்திலிருந்து தயாரிக்கப்பட்ட பானம் வழங்கப்பட்டது. புதிய ஏற்பாட்டின்படி இயேசு இறந்தபோது அடக்கம் செய்யும்போது யோசேப்பிற்கு நிக்கதேம் உதவி செய்தார். அப்போது இந்த மரத்தினால் தயாரிக்கப்பட்ட நறுமணப்பொருளோடு இயேசுவின் உடல் அடக்கம்கூ செய்யப்பட்டதாக கூறப்படுகிறது.
# கியூ-பெருமம்

**கியூ-பெருமம்** அல்லது **கத்தார்-பெருமம்** என்பது ஒரு வகைக் கப்பல், குறிப்பாக இது மென்தகட்டுவகை நீர்மமாக்கிய இயற்கை வளிமம் காவியைக் குறிக்கிறது. இது கத்தாரில் உள்ள நீர்மமாக்கிய இயற்கை வளிம முனையங்களுக்கு வரக்கூடிய மிகப்பெரிய கப்பல் வகையாகும். கியூ-பெருமக் கப்பல்களே உலகின் நீர்மமாக்கிய இயற்கை வளிமம் காவிகளுள் மிகவும் பெரியது.
# கியூ-பெருமம்

## நுட்ப விபரங்கள்

கியூ-பெரும அளவு கொண்ட கப்பலொன்றின் அதிகூடிய நீளம் , அகலம் , உயரம் , மிதப்புயரம் .  
இவ்வகைக் கப்பல்கள் நீர்மமாக்கிய இயற்கை வளிமக் கொள்ளளவு கொண்டவை. இது இயற்கை வாயுவுக்குச் சமமானது. இக்கப்பல்கள் இரண்டு வேகம் குறைந்த டீசல் இயந்திரங்களால் இயங்குகின்றன. இவை வழமையான நீராவிச் சுழலிகளைவிடச் செயற்றிறன் கூடியவையும், சூழலில் குறைந்த தாக்கத்தை விளைவிப்பனவுமாக உள்ளன.  
ஆவியாகும் வளிமத்தை மீளவும் நீர்மமாக்கிச் சரக்குத் தாங்கிகளுக்கு அனுப்புவதற்காக கியூ-பெருமக் கப்பல்களில் மீள்நீர்மமாக்கும் வசதிகள் பொருத்தப்பட்டுள்ளன. இவ்வசதி, நீர்மமாக்கிய இயற்கை வளிமத்தின் இழப்பைக் குறைத்து, பொருளாதார, சூழலியல் பயன்களை வழங்குகிறது.  
கியூ-பெருமக் கப்பல்கள் 40% குறைந்த ஆற்றல் தேவையைக் கொண்டுள்ளதுடன், வழமையான நீர்மமாக்கிய இயற்கை வளிமம் காவிகளைவிட குறைந்த கரிமத்தை வெளியிடுவதாகவும் கணிக்கப்படுள்ளது.
# Module:WPSHIPS utilities
# ஐசோபியூட்டைல் பார்மேட்டு

**ஐசோபியூட்டைல் பார்மேட்டு** *(Isobutyl formate)* C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம எசுத்தரான இச்சேர்மம் 2-மெத்தில்புரோப்பைல்மெத்தனோயேட்டு என்ற பெயராலும் அழைக்கப்படுகிறது. ஐசோபியூட்டனாலுடன் பார்மிக் அமிலத்தைச் சேர்த்து நீரிய கரைசலாக்கும் பொழுது ஐசோபியூட்டைல் பார்மேட்டு உருவாகிறது. கந்தக அமிலம் இவ்வினையில் ஒரு வினையூக்கியாகச் செயல்படுகிறது. ஈதரைப் போல மெல்லிய பழச்சுவையும் இனிப்புச் சுவையும் கொண்டிருப்பதால் நறுஞ்சுவைக்காகவும் நறுமணத்திற்காகவும் ஐசோபியூட்டைல் பார்மேட்டு பயன்படுத்தப்படுகிறது
# பெண்டைல் எக்சனோயேட்டு

**பெண்டைல் எக்சனோயேட்டு** *(Pentyl hexanoate)* C<sub>11</sub>H<sub>22</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆப்பிள் மற்றும் அன்னாசிப்பழத்தில் இந்த எசுத்தர் காணப்படுகிறது. பழங்களில் காணப்படும் பென்டைல் பியூட்டைரேட்டு, பென்டைல் பென்டனோயேட்டு போன்ற சேர்மங்களுடன் பெண்டைல் எக்சனோயேட்டு நெருங்கிய தொடர்பு கொண்ட சேர்மமாக விளங்குகிறது.
# ஓ சி மின் நகரத் தொலைக்காட்சி

**ஓ சி மின் நகரத் தொலைக்காட்சி** *(Ho Chi Minh City Television) (HTV)* வியட்நாமில் உள்ள மிகப்பெரிய வட்டாரத் தொலைக்காட்சி வலைப்பின்னல் ஆகும்
# ஓ சி மின் நகரத் தொலைக்காட்சி

## வரலாறு

இது முதலில் சாய்கோனில் 1966 இல் சாய்கோன் தொலைக்காட்சி எனும் பெயரில் இயங்கத் தொடங்கியது. பிறகு, 1975 மே 1 ஆம் நாளன்று ஓ சி மின் நகரத் தொலைக்காட்சி எனப் பெயர் மாற்றம் பெற்றது.
# ஓ சி மின் நகரத் தொலைக்காட்சி

## சேவைகளும் செயல்பாடுகளும்

ஓ சி மின் நகரத் தொலைக்காட்சியின் HTV அலுவலகம் கனோய் ந்கரிலும் அமைந்துள்ளது. இது 17 அலைவைசைகளில் நிகழ்ச்சிகளை அமைத்து ஒளிபரப்புகிறது. HTV7 – பொது கேளிக்கை நிகழ்ச்சிகள்; HTV9 – பொதுத் தகவல் அறிக்கை; HTV1 – பொதுத் தகவல்; HTV2 – பொதுக் கேளிக்கை நிகழ்ச்சிகள்; HTV3 – குழந்தை, பதின்பருவ நிகழ்ச்சிகள்; HTV4 - கல்வி; HTVC - திரைப்படம்; HTVC - வியட்நாமியர்; HTVC - இசை; HTVC – பயணமும் வாழ்வும்; HTVC - குடும்பம்; HTVC - மகளிர்; HTV - விளையாட்டுகள்; HTVC – வீட்டுத் தேவை வாங்கல்; HTVC Plus – பொதுத் தகவல்; HTV கூட்டுறவு வீட்டுப்பொருள்கள் வாங்கலும் நிதி, வங்கித் தகவலும். HTV செயற்கைக்கோள், வடம், புவிதரைப் பரப்பல், இணையமுறை ஆகிய பலவகைகளில் ஒளிபரப்புகிறது. DVB-S2, DVB-T2, MPEG-4 HD standard போன்ற உயர்தொழில்நுட்பங்களைப் பயன்படுத்துகிறது. இதன் துணைநிறுவனமான வடவழி இயக்கக் குழுமம் ஊடகத் தொழில்நுட்பசேவைக் குழுமமாக இயங்குகிறது. இது HTV TMS எனவும் HTVC எனவும் அழைக்கப்படுகிறது. இது 100 க்கும் மேற்பட்ட அயல்நாட்டு உள்நாட்டு அலைவரிசைகளை இயக்குகிறது.  
இது பல அயல்நாட்டு வடிவநுட்பங்களை வாங்கி (எடுத்துகாட்டாக, *Family Feud*, *So You Think You Can Dance* போன்றவற்றை வாங்கி) ஒளிபரப்புகிறது. இது தொலைக்காட்சி இதழ் ஒன்றையும் (htv.com.vn) எனும் இணையதளத்தையும் நடத்துகிறது (htv.com.vn).  
**'மேலும் காண்க:
'''ஹோ சி மின் நகர தொலைக்காட்சியில் (எச்.டி.வி) ஒளிபரப்புகளின் பட்டியல்
# மரபு வியட்நாமியத் திருமணம்

**மரபு வியட்நாமியத் திருமணம்** *(traditional Vietnamese wedding)* வியட்நாமியப் பண்பாட்டில் மிக முதன்மை வாய்ந்த விழாவாகும். இதில் கன்பூசிய, புத்தமத கருத்தியல்களின் தாக்கம் நிறைய உண்டு.
# மரபு வியட்நாமியத் திருமணம்

## நிகுயேன் பேரரசு காலத்தில் இருந்தான மரபுத் திருமண உடைகள்

காலத்தையும் சூழலையும் பொறுத்து மரபு வியட்நாமியத் திருமண உடை வேறுபட்டாலும், நிகுயேன் பேரரசுக்குப் பின்னர் பெண்கள் ஆவோ தை திருமண உடையை அணியத் தொடங்கினர். இவை அரசு உடையான ஆவோ மேன் பூ எனும் அரசவை மகளிர் அணிந்த உடையைப் போல வடிவமைக்கப்பட்டதாகும் . நிகுயேன் பேரரசுப் பாணித் திருமண உடை இன்று மக்களிடையே பெரிதும் விரும்பி மணக்கோலத்தில் அணியப்படுகிறது. ஆவோ மேன் பூவும் ஆவோ தையும் விரிவான வடிவமைப்புநுட்பத்தில் வேறுபடுகின்றன. ஆவோ மேன் பூவில் பேர்ரசு குறிய்யிடுகள் பின்னல்வேலைப்பாட்டல் அழகுபடுத்தப் பட்டிருக்கும். மேலும் இதில் ஆடம்பரமான மேலுறையாடைகள் அமைந்திருக்கும். கவுன் சிவப்பிலோ இளஞ்சிவப்பிலோ அமையும். வழக்கமாக மணமகள் கான் தோங் தலையணியை அணிவார். மணமகன் எளிய ஆடவர் அணியும் நீல நிற ஆவோ தை போன்ற உடையை அணிவார்.  
நிகுயேன் பேரரசு காலத்துக்கு முன்பு மணமகள் ஆவோ தூ தான் கவர்ச்சி உடையை அணிவர்.
# மரபு வியட்நாமியத் திருமணம்

## உறுதிப்படுத்தல்

திருமணத்துக்கு ஆறு மாதங்களுக்கு முன்பே உறுதிப்பாடு செய்தல் நடக்கும். கடந்த காலத்தில் குடும்ப ஏற்பாட்டுத் திருமணங்கள் மணமக்களின் பெற்றோராலோ அவர்களது சுற்றத்தாராலோ உறுதிபடுத்தப்பட்டது. இதில் மனமக்களோடு கலந்துகொள்வது உண்டு என்றாலும் இறுதி முடிவைப் பெற்றோரே எடுப்பர். உறுதிப்பாட்டு நாளன்று தான் பெரும்பாலும் மணமகளும் மணமகனும் முதன்முதலாகச் சந்திப்பர். என்றாலும், கடந்த சில பத்தாண்டுகளாக, வியட்நாமியர் காதல் மணம் புரிவது நிகழ்கிறது.
# வார்ப்புரு:Infobox network

| imageclass = logo
| image = |size=}} |sizedefault= |alt=}} }}
| caption = }}
| image2 = |size=}} |sizedefault= |alt=}} }}
| caption2 = }
| labelstyle = padding-:1.0em;  
| label1 = Type
| class1 = category
| data1 = }}  
| label2 = Branding
| data2 = }  
| label3 = Country
| class3 = adr
| data3 =  
| label4 =
| data4 = }  
| label5 = Availability
| data5 = }  
| label6 = Founded
| data6 = }}  
| label7 = Motto
| data7 = }  
| label8 = Slogan
| data8 = }  
| label9 = TV stations
| data9 = }  
| label10 = TV transmitters
| data10 = }  
| label11 = Radio stations
| data11 = }  
| label12 = Radio transmitters
| data12 = }  
| label13 =
| data13 = }  
| label14 = Endowment
| data14 = }  
| label15 = Revenue
| data15 = }  
| label16 =
| data16 = }  
| label17 =
| data17 = }}  
| label18 = Headquarters
| data18 = }}  
| label19 =
| data19 = }  
| label20 = Area
| class20 = label
| data20 = }  
| label21 = Nation
| data21 = }  
| label22 = Regions
| data22 = }  
| label23 = ERP
| data23 = }  
| label24 = Owner
| data24 = }  
| label25 = Parent
| data25 = }  
| label26 =
| data26 = }}  
| label27 = Established
| data27 = }  
| label28 =
| data28 = }  
| label29 =
| data29 = }  
| label30 =
| data30 = }}  
| label31 = Dissolved
| data31 = }}}  
| label32 =
| data32 = }}  
| label33 =
| data33 = }  
| label34 =
| data34 = }  
| label35 =
| data35 = }  
| label36 =
| data36 = }  
| label37 =
| data37 = }  
| label38 = }
| data38 = }
| label39 = }
| data39 = }
| label40 = }
| data40 = }
| label41 = }
| data41 = }
| label42 = }
| data42 = }
| label43 = }
| data43 = }
| label44 = }
| data44 = }  
| label45 = <span>Callsigns</span>
| data45 = }}
| label46 =
| data46 = }
| label47 =
| data47 = }  
| label48 = Affiliation
| data48 = }}
| label49 = <span>Affiliates</span>
| data49 = }
| label50 = Group
| data50 = }
| label51 =
| data51 = }  
| label52 = Webcast
| data52 = }  
| label53 =
| data53 = }  
| label54 = Language
| data54 = }  
| label55 = Replaced
| data55 = }  
| label56 = Replaced&nbsp;by
| data56 = }  
| data57 =  
}}<noinclude></noinclude>
# காட்டுப்புலம் அரசினர் தமிழ் கலவன் பாடசாலை

** யா/காட்டுப்புலம் அ.த.க பாடசாலை (காட்டுப்புலம் அரசினர் தமிழ் கலவன் பாடசாலை)** இலங்கையில் யாழ் மாவட்டத்தில் சுழிபுரம் என்ற ஊரில் அமைந்துள்ள ஒரு பாடசாலை.
# காட்டுப்புலம் அரசினர் தமிழ் கலவன் பாடசாலை

## அமைவும் தோற்றமும்

ஈழத்தின் வடகிழக்கு மாகாணத்தின் யாழ் மாவட்டத்தில் உள்ள வலிகாமம் வலயத்தினுள் வலி மேற்கு பிரதேச சபையின் பிரிவுக்குட்பட்ட சுழிபுரம் என்னும் அழகிய கிராமத்தில் இப் பாடசாலை அமைந்துள்ளது. திரு.அ.சுப்பிரமணியம் என்பவரால் 1985 ஆம் ஆண்டு ஒக்டோபர் 23 ஆம் திகதி ஆரம்பித்து வைக்கப்பட்டது. இப் பாடசாலையினை சுற்றி வயல்கள் அமைந்துள்ளது.
# காட்டுப்புலம் அரசினர் தமிழ் கலவன் பாடசாலை

## பாடசாலை மகுடவாசகம்

“வாழக் கல்மின்”
# காட்டுப்புலம் அரசினர் தமிழ் கலவன் பாடசாலை

## பாடசாலை மகுடவாசகம்

### தூரநோக்கு

மாற்றமுறும் உலகத்தின் சவால்களுக்கு ஏற்றவாறு மாணவர்களை தயார்ப்படுத்துவதற்கு தரமான கல்வியை வழங்குதல்.
# காட்டுப்புலம் அரசினர் தமிழ் கலவன் பாடசாலை

## பாடசாலை மகுடவாசகம்

### இலக்கு

தேசிய கல்விக் கொள்கைக்கூடாக சமூகம் ஏற்றுக் கொள்கின்ற,ஒழுக்கமுள்ள சுயமாக தொழிற்படக்கூடிய தேர்ச்சிகளை வழங்கி,சிறந்த மாணவர்களை உருவாக்கல்.
# காட்டுப்புலம் அரசினர் தமிழ் கலவன் பாடசாலை

## அதிபர்கள்

யா/காட்டுப்புலம் அ.த.க பாடசாலையின் அதிபர்களாக இருந்தவர்கள்
- திரு.அ.சுப்பிரமணியம் (1985-1999)
- திரு.நா.தனபாலசிங்கம் (2000-2005)
- திரு.அ.ஸ்ரீஸ்பரலிங்கம் (2005-2010)
- திரு.பா.பாலகுமார் (2010-2014)
- திரு.ந.செல்வராசா (2014-2017)
- திரு.ந.சிவானந்தராஜா (2017 தொடக்கம்)
# காட்டுப்புலம் அரசினர் தமிழ் கலவன் பாடசாலை

## மாணவர்கள்

இக் கல்லூரியில் மாணவர் அனுமதியானது தரம் 1 - தரம் 5 ஆகிய வகுப்புகளுக்கு மாத்திரமே மேற்கொள்ளப்படுகின்றது. இக் கிராமத்தில் உள்ள மாணவர்கள் கூடுதலானோர் இக் கல்லூரியிலே கல்வி கற்று வருகின்றார்கள். 2017 ஆம் ஆண்டில் மாணவர்களினது மொத்த எண்ணிக்கை 86 ஆகும். இக் கல்லூரியில் குறைந்தளவான மாணவர்கள் இருந்தாலும் தற்பொழுது விளையாட்டில் மட்டுமன்றி கல்வியிலும் மிகவும் திறமையுடையவர்களாக முன்னேறி வருகின்றார்கள்.
# காட்டுப்புலம் அரசினர் தமிழ் கலவன் பாடசாலை

## மன்றச் செயற்பாடுகள்

இப் பாடசாலை மாணவா்களின் இலைமறைகாயாக மறைந்திருக்கும் ஆற்றலை வெளிக்கொணரவும், ஆளுமை மிக்க தலைமைத்துவத்தை வளா்க்கவும் மொழி ஆற்றலை சிறப்பிக்கவும் சமூகப்பொருத்தப்பாடுடையவா்களாகவும், பாடசாலையில் பல மன்றங்கள் அமைக்கப்பட்டு, மாதமொருமுறை கூட்டபடுகின்றன. அத்துடன் விழாக்கள், விசேடதினங்கள், அறிஞா்களின் சொற்பொழிவுகள், கருத்தரங்குகள், போட்டிகள் என்பனவற்றையும் நடாத்தி வருகின்றது.  
இப் பாடசாலை மாணவா்களின் 2017 ஆம் ஆண்டு மன்றங்கள் பின்வருமாறு,
- சுகாதார மன்றம்
- தமிழ் மன்றம்
- கணித மன்றம்
- சுற்றாடல் மன்றம்
- மாணவர் மன்றம்
- ஆசிரியர் கழகம்
- இந்துமா மன்றம்
# காட்டுப்புலம் அரசினர் தமிழ் கலவன் பாடசாலை

## போட்டிகள்

இப் பாடசாலை மாணவா்களின் பல்வேறுபட்ட திறமைகளை வெளிக்கொணரும் வகையில் சில போட்டிகள் நடாத்தப்படுகின்றன.  
- தமிழ்த்தினப் போட்டிகள்
- ஆங்கிலத்தினப் போட்டிகள்
- கணிதப் போட்டிகள்
- செயற்பட்டு மகிழ்வோம் போட்டிகள்
- பாடசாலை மட்ட விளையாட்டுப் போட்டி
- பண்ணிசை மனனப் போட்டி
- திருக்குறள் மனனப் போட்டி
# காட்டுப்புலம் அரசினர் தமிழ் கலவன் பாடசாலை

## கல்லூரிக் கீதம்

கல்லூரிக் கீதத்தில் பாடசாலையின் சிறப்புகள் எடுத்துக் கூறப்பட்டுள்ளன.  
வாழ்க நம் கல்விக் கழகமிது என்றும்  
வாழிய வாழியவே.  
வானம் அளாவ வன்புகளோங்கி  
வளர்க கலாலயமே.  
சித்தில் எனும் பெருமையுள்ள இங்கு  
சிந்தை மகிழ்ந்தையன் கோயில் கொண்டார்.  
முந்தை வினையற மூசிக வாகனன்  
முருகனடி தினம் எண்ணுவமே.  
காராளர் சீராளர் கண்டு களித்திட  
காட்டுப்புலக் கல்வி கூடமிதில்,  
கண்ணும் கருத்துமாய் கல்வி பயின்றிடக்  
கற்பகமே எனமக் கண்பாரும்.  
எண்ணும் எழுத்தம் இசைவாக இன்னும்  
பண்ணும் பரதமும் நாம் பயில்வோம்.  
அன்னையர் தந்தையர் பார்த்து மகிழ்ந்திட  
ஆற்றும் கடமைகள் நாம் அறிவோம்.  
வாழ்க நம் கல்விக் கழகமிது என்றும்  
வாழிய வாழியவே.  
வானம் அளாவ வன்புகளோங்கி  
வளர்க கலாலயமே.
# நேபாள மாநிலங்கள்

**நேபாள மாநிலங்கள்** ( **Provinces of Nepal**) ( *Pradesh*) 2015 நேபாள அரசியலமைப்பு சட்டத்தின் அட்டவணை எண் 4ன் படி, நிர்வாக வசதிக்காக 20 செப்டம்பர் 2015 அன்று, 77 நேபாள மாவட்டங்களைக் கொண்டு, ஏழு மாநிலங்களாக பிரிக்கப்பட்டது.  
ஏழு புதிய மாநிலங்கள் நிறுவப்பட்டப் பின்னர், ஐந்து வளர்ச்சி பிராந்தியங்கள் மற்றும் 14 மண்டலங்களின் நிர்வாக ஆட்சி முறை முடிவுக்கு வந்தது.
# நேபாள மாநிலங்கள்

## அரசியல்

### அரசாங்கம்

நேபாள மாநிலங்களின் அன்றாட நிர்வாகத்தை மாநில முதலமைச்சர் மற்றும் அமைச்சரவை மேற்கொள்ளும். நேபாள அரசின் பரிந்துரையின் பேரில் குடியரசுத் தலைவர், மாநிலங்களின் ஆளுநர்களை நியமிக்கிறார்.
# நேபாள மாநிலங்கள்

## அரசியல்

### மாநில சட்டமன்றங்கள்

நேபாளத்தின் மாநிலங்கள் ஓரவை கொண்ட சட்டமன்றங்கள் கொண்டுள்ளது. இச்சட்டமன்றத்தின் பதவிக்காலம் ஐந்து ஆண்டுகாலம் ஆகும்.  
நேபாள மாநில சட்டமன்றங்கள் 550 உறுப்பினர்களைக் கொண்டுள்ளது. அதில் 330 (60%) சட்டமன்ற உறுப்பினர்கள் நேரடித் தேர்தல் முறையிலும், 220 (40%) சட்டமன்ற உறுப்பினர்கள், விகிதாசாரப் பிரதிநிதித்துவத் தேர்தல் முறையிலும் தேர்ந்தெடுக்கப்படுகின்றனர்.  
மேலும் மாநிலங்களின் சட்டமன்ற உறுப்பினர்களில் மூன்றில் ஒரு பங்கு மகளிருக்கு இடஒதுக்கீடு உள்ளது.  
நேபாள மாநிலங்களின் சட்டமன்றத் தேர்தலில் பெரும்பான்மையான இடங்களில் வெற்றிபெற்ற ஒரு அரசியல் கட்சியோ அல்லது அரசியல் கட்சிகளின் கூட்டணியோ அரசு அமைக்க உரிமை உள்ளது.
# நேபாள மாநிலங்கள்

## நேபாள மாநிலங்கள்

| # | மாநிலம் | தலைநகரம் | ஆளுநர் | முதலமைச்சர் | மாவட்டங்கள் | பரப்பளவு
(KM²) | மக்கள்தொகை
(2011) | அடர்த்தி
(people/KM²) |
| --- | --- | --- | --- | --- | --- | --- | --- | --- |
| 1 | கோசி மாநிலம் | விராட்நகர் | டாக்டர். கோவிந்த சுப்பா | செர் தான் ராய் | 14 | 25,905 KM² | 4,534,943 | 175 |
| 2 | மாதேஷ் மாநிலம் | ஜனக்பூர் | ரத்தினேஸ்வர் லால் ரவுத் | முகமது லால்பாபு ரவுத் | 8 | 9,661 KM² | 5,404,145 | 559 |
| 3 | பாக்மதி மாநிலம் | ஹெடௌதா | அனுராதா கொய்ராலா | தோர்மணி பௌதேல் | 13 | 20,300 KM² | 5,529,452 | 272 |
| 4 | கண்டகி மாநிலம் | பொக்காரா | பாபுராம் குன்வர் | பிரிதிவி சுப்பா குரூங் | 11 | 21,504 KM² | 2,413,907 | 112 |
| 5 | லும்பினி மாநிலம் | பூத்வல் | உமாகாந்த ஜா | சங்கர் பொக்காரேல் | 12 | 22,288 KM² | 4,891,025 | 219 |
| 6 | கர்ணாலி மாநிலம் | விரேந்திரநகர் | துர்கா கேசர் கனால் | மகேந்திர பகதூர் ஷா | 10 | 27,984 KM² | 1,168,515 | 41 |
| 7 | தூர மேற்கு மாநிலம் | தங்கடி | மோகன்ராஜ் மல்லா | திரிலோசன பட்டா | 9 | 19,539 KM² | 2,552,517 | 130 |
# கொக்கு வெட்டி

**கொக்கு வெட்டி** (தாவரவியல் பெயர்: *Dovyalis hebecarpa*, ஆங்கிலப்பெயர்: *Ceylon gooseberry*, பேரினம்: *டொவியாலிசு*) இலங்கை மற்றும் தென்னிந்தியாவைத் தாயகங்களாகக் கொண்ட தாவர வர்க்கமாகும். இதன் பழங்கள் நேரடியாக உண்ணப்படுவதுடன் பழப்பாகு தயாரிப்பிலும் பயன்படுகின்றது. நீண்ட பழங்களைப் பெறுவதற்காகவும் இலகுவாக அறுவடை செய்வதற்காகவும் முட்களற்ற சில பயிரிடும்வகைகள் தெரிவுசெய்யப்படுகின்றன.
# கொக்கு வெட்டி

## விவரிப்பு

இவை செடிகளாக அல்லது சிறுமரங்களாக 6 மீட்டர் உயரம் வரை வளரக்கூடியது. இலைகளில் நீண்ட முட்கள் காணப்படும். இலைகள் தண்டில் மாற்றொழிங்கு முறையில் அடுக்கப்பட்டிருக்கும். பற்கள் கொண்ட இலை விளிம்புகளுடன் 5–10&nbsp;cm நீளமும் 1–3&nbsp;cm அகலமும் கொண்டு காணப்படும்.
# கோசி மாநிலம்

**கோசி மாநிலம்** (Khoshi Province) நேபாளத்தின் ஏழு மாநிலங்களில் ஒன்றாகும். கோசி மாநிலம் நேபாளத்தின் புதிய அரசியல் அமைப்பு சட்டப்படி, 20 செப்டம்பர் 2015 அன்று துவக்கப்பட்டது.17 சனவரி 2018 அன்று இம்மாநிலத்தின் தலைநகரமாக விராட்நகர் அறிவிக்கப்பட்டுள்ளது.
நேபாள மாநில எண் 1 என்று பெயரிருட்ந்த இம்மாநிலத்தில் கோசி ஆறு பாய்வதால் இம்மாநிலத்திற்கு 1 மார்ச் 2023 அன்று கோசி மாநிலம் எனப்பெயரிடப்பட்டது.  
நேபாளத்தின் கிழக்குப் பகுதியின் இமயமலையில் அமைந்த இம்மாநிலத்தின் மொத்தப் பரப்பளவு 25,905 சதுர கிலோ மீட்டர் ஆகும். இம்மாநிலத்தின் மொத்த மக்கள் தொகை 4,534,943 ஆக உள்ளது. இம்மாநிலத்தின் மக்கள் அடர்த்தி ஒரு சதுர கிலோ மீட்டரில் 175.6 ஆக உள்ளது. இம்மாநிலம் 14 மாவட்டங்களைக் கொண்டது.
# கோசி மாநிலம்

## அமைவிடம்

நேபாளத்தின் தூர-கிழக்கில் அமைந்த இம்மாநிலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவின் பிகார், கிழக்கில் சிக்கிம், தென் மேற்கில் நேபாள மாநில எண் 2, மேற்கில் நேபாள மாநில எண் 3 எல்லைகளாக அமைந்துள்ளது.
# கோசி மாநிலம்

## மாவட்டங்கள்

நேபாள மாநில எண் 1-இல் அமைந்துள்ள 14 மாவட்டங்களின் விவரங்கள்:  
:1.. தாப்லேஜங் மாவட்டம்
:2. பாஞ்சதர் மாவட்டம்
:3. இலாம் மாவட்டம்
:4. சங்குவாசபா மாவட்டம்
:5. தேஹ்ரதும் மாவட்டம்
:6. தன்குட்டா மாவட்டம்
:7. போஜ்பூர் மாவட்டம்
:8. கோடாங் மாவட்டம்
:9. சோலுகும்பு மாவட்டம்
:10. ஒகல்டுங்கா மாவட்டம்
:11. உதயபூர் மாவட்டம்
:12. ஜாப்பா மாவட்டம்
:13. மொரங் மாவட்டம்
:14. சுன்சரி மாவட்டம்
# கோசி மாநிலம்

## அரசியல்

இம்மாநில சட்டமன்றத்தின் 93 சட்டமன்ற உறுப்பினர்களில் 56 உறுப்பினர்கள் நேரடித் தேர்தலிலும்; 37 உறுப்பினர்கள் விகிசாத்சாரத் தேர்தல் முறையில் தேர்வு செய்யப்படுகின்றனர்.
இம்மாநிலத்திலிருந்து நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 28 உறுப்பினர்களையும் தேர்வு செய்கின்றனர்.  
இம்மாநிலத்தின் முதலாவது முதலமைச்சராக மார்க்சிஸ்ட்-லெனினிஸ்ட் ஒன்றியத்தின் செர்தன் ராய் 15 பிப்ரவரி 2018 அன்று பதவியேற்றார்.
# கோசி மாநிலம்

## சுற்றுலாத் தலங்கள்

- எவரெசுட்டு சிகரம்
- கஞ்சஞ்சங்கா மலை
- சாகர்மாதா தேசியப் பூங்கா
- கோசி தாப்பு காட்டுயிர் காப்பகம்
# கோசி மாநிலம்

## மாநில சட்டமன்றத் தேர்தல், 2017

2017ம் ஆண்டின் இறுதியில் நடைபெற்ற இம்மாநில சட்டமன்றத்தின் 93 உறுப்பினர்களுக்கான பொதுத் தேர்தலில் மார்க்சிஸ்ட்-லெனினிஸ்ட் ஒன்றியம் 51 இடங்களையும், மாவோயிஸ்ட் 15 இடங்களை வென்று கூட்டணி அரசு அமைத்துள்ளது. நேபாளி காங்கிரஸ் 21 இடங்களையும், பிற கட்சிகள் ஆறு இடங்களைக் கைப்பற்றியுள்ளது.  
| அரசியல் கட்சி | நேரடி தேர்தலில் | விகிசாத்சாரத் தேர்தல் முறையில் | மொத்தம் |  |  |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 36 | 673,709 | 38.79 | 15 | 51 |
| நேபாளி காங்கிரஸ் | 8 | 586,246 | 33.76 | 13 | 21 |
| மாவோயிஸ்ட் | 10 | 206,781 | 11.91 | 5 | 15 |
| நேபாள சோசலிச கூட்டமைப்பு முன்னணி | 1 | 70,476 | 4.06 | 2 | 3 |
| ராஷ்டிரிய பிரஜா தந்திரக் கட்சி | 0 | 57,342 | 3.30 | 1 | 1 |
| சாங்கிய லோக்தாந்திரிக் ராஷ்டிரிய மஞ்ச் | 0 | 26,123 | 1.50 | 1 | 1 |
| பிறர் | 0 | 115,945 | 6.68 | 0 | 0 |
| சுயேட்சைகள் | 1 | 1 |  |  |  |
| **மொத்தம்** | **56** | **1,736,622** | **100** | **37** | **93** |
| colspan=10 align=Source: Election Commission of Nepal | } |  |  |  |  |
# கோசி மாநிலம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# பாஞ்சதர் மாவட்டம்

, நேபாள மாநில எண் 1-இல் மேச்சி மண்டலத்தில் உள்ள பாஞ்சதர் மாவட்டம்]]
**பாஞ்சதர் மாவட்டம்** (Panchthar district) கிழக்கு நேபாள நாட்டின், மாநில எண் 1-இல், லிம்புவான் கிழக்கு பிராந்தியத்தில், மேச்சி மண்டலத்தில் இமயமலையில் அமைந்த மலைப்பாங்கான மாவட்டம் ஆகும். இம்மாவட்டத் நிர்வாகத் தலைமையிடம் *பிடிம்* எனும் நகரம் ஆகும்.  
2011-ஆம் ஆண்டின் மக்கள் தொகை கணக்கெடுப்பின் படி, பஞ்சதர் மாவட்டம் 1,241 சதுர கிலோ மீட்டர் பரப்பளவும், மக்கள் தொகை 1,91,817 கொண்டுள்ளது.  
பாஞ்சதர் மாவட்டத்தில் பெரும்பான்மையாக *லிம்பு* , கிராதர்கள் மற்றும் பிற பழங்குடி மக்களும் மலைவாழ் மக்களும் வாழ்கின்றனர்.
# பாஞ்சதர் மாவட்டம்

## புவியியல் மற்றும் தட்ப வெப்பம்

இமயமலையில் அமைந்த இம்மாவட்டம் ஐந்து வகையாக தட்ப வெப்ப பகுதிகளைக் கொண்டுள்ளது.
| தட்ப வெப்பப் பகுதிகள் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள்
1,000 - 3,300 அடி | 18.3% |  |
| Subtropics | 1,000 - 2,000 மீட்டர்கள்
3,300 - 6,600 அடி. | 52.6% |  |
| climate zone | 2,000 - 3,000 மீட்டர்கள்
6,400 - 9,800 அடி | 23.9% |  |
| மான்ட்டேன் #சப்-ஆல்பைன் மண்டலம் | 3,000 - 4,000 மீட்டர்கள்
9,800 - 13,100 அடி | 4.7% |  |
| மான்ட்டேன்#புல்வெளிகள் | 4,000 - 5,000 மீட்டர்கள்
13,100 - 16,400 அடி | 0.4% | } |
# பாஞ்சதர் மாவட்டம்

## கிராம வளர்ச்சி குழுக்கள் (VDCs) மற்றும் நகராட்சிகள்

- ஆங்கனா
- ஆங்சாராங்
- அம்பர்பூர்
- பாராபா
- சிலிங்டின்
- சியான்தாபு
- துர்டிம்பா
- ஏக்டின்
- எம்புங்
- பலைச்சா
- ஹங்கும்
- குறும்பா
- லிம்பா
- லுங்குருபா
- மஞ்சபுங்
- மௌவா
- மேமெங்
- நாகி
- நங்ஜிங்
- நவாமிடாண்டா
- ஒலேன்
- ஒய்யம்
- பஞ்சமி
- பிராங்புங்
- பௌவா சத்ரப்
- பாக்தேப்
- பிடிம் நகராட்சி
- பிராங்புங்
- ரபி
- ராணி கௌன்
- ராணிதர்
- சாரங்தண்டா
- சிடின்
- சுபாங்
- சையாபாரும்பா
- தார்ப்பு
- எங்னாம்
- யசோக்
# பாஞ்சதர் மாவட்டம்

## இதனையும் காண்க

- கோசி மாநிலம்
- நேபாளத்தின் மாவட்டங்கள்
# உதாய் திட்டம்

**உதாய் மின் திட்டம்** என்பது *உசுவால் திசுகாம் அசூரன்சு யோசனா* (Ujjwal DISCOM Assurance Yojana)என்பதன் சுருக்கம் ஆகும். இது மின்பகிர்மானத்தை இந்திய அளவில் சமச்சீராக அளிக்க ஒன்றிய அரசின் திட்டமாகும். மின்னாக்கத்தின் விலையைக் குறைக்கவும், மின் வழங்கலில் ஏற்படும் வட்டிச் சுமையைக் குறைக்கவும் இந்தத் திட்டம் பயன்படும் என நடுவணரசு அறிவித்தது.
# உதாய் திட்டம்

## திட்டஅமலாக்கம்

நவம்பர்2015 முதல் இத்திட்டம் செயல்படுத்தப்பட்டு வருகிறது. சுமார்இந்தியாவின் 18மாநிலங்கள்இத்திட்டத்தில்இணைந்தன. உத்திரப்பிரதேசம்,பிகார்,ஒடிசா,மகாராட்டிரம்உள்ளிட்டவைபின்னர்இணைந்தன.
# உதாய் திட்டம்

## தமிழகத்தின் நிலைப்பாடு

சுமார் 22,400 கோடி ரூபாய் அளவிற்கு தமிழகத்திற்கு சேமிப்பு தரக்கூடும் என்று ஒன்றிய அரசு கூறும், உதாய் மின் திட்டம் பல ஆண்டுகளாக செயலலிதா அரசால் புறக்கணிக்கப்பட்ட இந்தத் திட்டம்,, அக்டோபர் 21, 2016-ம் நாள் தமிழக அரசால் ஏற்றுக்கொள்ளப்பட்டது.
# பன்னாட்டு பல்லுயிர் பெருக்க நாள்

யில் இருந்து அப்பல்லோ 17 விண்கலத்தின் காட்சி]]
**பன்னாட்டு பல்லுயிர் பெருக்க நாள்** (*International Day for Biological Diversity*) அல்லது **உலக பல்லுயிர் பெருக்க நாள்** (*World Biodiversity Day*) தற்போது ஒவ்வோர் ஆண்டும், மே 22 ஆம் நாள் ஐக்கிய நாடுகளின் ஆதரவுடன் உயிரியற் பல்வகைமையை பரப்பும் நோக்கோடு கடைபிடிக்கப்பட்டு வருகிறது.
# பன்னாட்டு பல்லுயிர் பெருக்க நாள்

## கருப்பொருள்

ஒவ்வொரு ஆண்டும் இந்நாள் ஒரு கருப்பொருள் ஒன்றின் அடிப்படையில் கொண்டாடப்படுகின்றது.
| அண்டு | கருப்பொருள் |  |
| --- | --- | --- |
| 2000 | காடுகளின் பல்லுயிர் பெருக்கத்திற்கு அர்ப்பணிக்கப்பட்டது |  |
| 2003 | பல்லுயிர் மற்றும் வறுமை ஒழிப்பு - நிலையான வளர்ச்சிக்கான சவால்கள் |  |
| 2004 | பல்லுயிர்: அனைவருக்கும் உணவு, நீர் மற்றும் ஆரோக்கியம் |  |
| 2005 | பல்லுயிர்: நமது மாறிவரும் உலகத்திற்கான ஆயுள் காப்பீடு |  |
| 2006 | உலர் நிலங்களில் பல்லுயிர் பெருக்கத்தைப் பாதுகாக்கவும் |  |
| 2007 | பல்லுயிர் மற்றும் காலநிலை மாற்றம் |  |
| 2008 | பல்லுயிர் மற்றும் விவசாயம் |  |
| 2009 | ஊடுருவும் வேற்று இனங்கள் |  |
| 2010 | பல்லுயிர், வளர்ச்சி மற்றும் வறுமைக் குறைப்பு |  |
| 2011 | காடு பல்லுயிர் |  |
| 2012 | கடல் பல்லுயிர் |  |
| 2013 | நீர் மற்றும் பல்லுயிர் |  |
| 2014 | தீவு பல்லுயிர் |  |
| 2015 | உயிரியல் பன்முகத்தன்மை மாநாடு |  |
| 2016 | பல்லுயிர் பெருக்கம்; மக்களையும் அவர்களின் வாழ்வாதாரத்தையும் நிலைநிறுத்துதல் |  |
| 2017 | பல்லுயிர் மற்றும் நிலையான சுற்றுலா |  |
| 2018 | பல்லுயிர் பெருக்கத்திற்கான 25 ஆண்டுகால நடவடிக்கையைக் கொண்டாடுகிறோம் |  |
| 2019 | நமது பல்லுயிர், நமது உணவு, நமது ஆரோக்கியம் |  |
| 2020 | எங்கள் தீர்வுகள் இயற்கையில் உள்ளன |  |
| 2021 | இயற்கையின் தீர்வின் ஒரு பகுதியாக நாம் இருக்கிறோம் |  |
| 2022 | அனைவருக்கும் நிலையான எதிர்காலத்தை உருவாக்குதல் | } |
# பன்னாட்டு பல்லுயிர் பெருக்க நாள்

## இவற்றையும் காண்க

- உயிரியற் பல்வகைமை
- பன்னாட்டு உயிரிப் பல்வகைமை ஆண்டு
# விக்கிப்பீடியா:முதற்பக்கக் கட்டுரைகள்/திசம்பர் 25, 2016

<div id="mp-tfa-img">  
</div>
**கழுகு** ஓர் வலுவான கொன்றுண்ணிப் பறவை ஆகும்.உலகம் முழுவதும் கழுகுகள் பரவலாகக் காணப்படுகின்றன. கழுகுகளில் மொத்தம் 74 இனங்கள் உள்ளன. இப்பறவைகளுக்கு பெரிய கண்களும் கூரிய நுனியுடைய வளைந்த அலகும், வலுவான நகங்களைக் கொண்ட கால்களும், அகண்டு நீண்ட இறக்கைகளும் உள்ளன. இவை தங்கள் உணவினை வேட்டையாடி, அலகால் அவற்றின் சதைப் பகுதியைக் கொத்தி உண்கின்றன. இவை மிக அபாரமான பார்வைத் திறனைக் கொண்டுள்ளன. **மேலும்...**
---
<div id="mp-tfa-img">  
</div>
**ஏ. ஆர். ரகுமான்** புகழ் பெற்ற இந்தியத் திரைப்பட இசையமைப்பாளர் ஆவார். மணிரத்தினம் இயக்கத்தில் வெளிவந்த ரோஜா திரைப்படத்தின் மூலம் இசையமைப்பாளராக அறிமுகமானார். பல இந்தி, தமிழ், ஆங்கிலம் மற்றும் பல மொழித் திரைப்படங்களுக்கு இசையமைத்த இவர் *இசைப்புயல்* என அழைக்கப்படுகிறார். ஆஸ்கார் விருது, கோல்டன் குளோப் விருது, தேசியத் திரைப்பட விருது போன்ற பல விருதுகளைப் பெற்றவர். **மேலும்...**
# ஈத்தைல் புரொப்பியோனேட்டு

**எத்தில் புரொப்பியோனேட்டு** *(Ethyl propionate)* என்பது C<sub>2</sub>H<sub>5</sub>(C<sub>2</sub>H<sub>5</sub>COO) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பியோனிக அமிலத்தின் எத்தில் எசுத்தராக அறியப்படும் இச்சேர்மம் அன்னாசிப் பழத்தின் மணம் கொண்டுள்ளது. கிவிப் பழம் , செங்கொடி முந்திரிப் பழம் போன்ற பழ வகைகளில் இயற்கையிலேயே எத்தில் புரொப்பியோனேட்டு சிறிதளவு காணப்படுகிறது.  
பிரிமெத்தமைன் போன்ற மலேரியா எதிர்ப்பு மருந்துகள் தயாரிப்பிலும் எத்தில் புரொப்பியோனேட்டு பயன்படுகிறது.
# சார்லசு மேகிண்டோச்

**சார்லசு மேகிண்டோச்** (*Charles Macintosh*) (29 டிசம்பர் 1766 – 25 சூலை 1843) இவர் இசுக்கொட்லாந்து நாட்டில் கிளாஸ்கோ நகரில் பிறந்த இவர் வேதியல் நிபுனரும் மற்றும் கண்டுபிடிப்பாளரும் ஆவார். இவரின் கண்டுபிடிப்பான நீர்ப்புகா துணி கண்டுபிடிப்பின் மூலம் பெரும்புகழ் பெற்றார்.  
இவர் எழுத்தர் பணியிலிருந்தாலும் கிடைக்கும் ஒரு சில நேரங்களில் அறிவியல், மற்றும் வேதியியல் போன்றவற்றில் ஆர்வம் உள்ளவராக இருந்தார். இதனால் தனது வேலையை விட்டு வெளியேறி பல அறிவியல் சோதனிகளில் ஏடுபட்டார். இதில் பல் வெற்றியும் பெற்ரார். இவரின் கண்டுபிடிப்பில் முக்கியமாக தார், நாப்தா ஒன்றவையும் அடங்கும். இவரின் பிறந்த நாளை நினையு கூறும்பொருட்டு கூகுள் நிறுவனம் 29 டிசம்பர் 2016 வியாழக்கிழமை அன்று கூகுள் நிறுவனம் டாட்டு (Doodle) வெளியிட்டு சிறப்பித்தது.
# மாதேஷ் மாநிலம்

**மாதேஷ் மாநிலம்** நேபாளத்தின் ஏழு மாநிலங்களில் ஒன்றாகும். இது நேபாளத்தின் தென்கிழக்கில் தராய் சமவெளியில் உள்ளது. இதன் தலைநகரம் ஜனக்பூர் ஆகும். இதன் பெரிய நகரம் வீரகுஞ்ச் ஆகும். இம்மாநிலத்தின் இந்தியா வம்சாவழியினரான மாதேசி மக்கள் அதிகம் வாழ்வதால் இம்மாநிலத்திற்கு மாதேஷ் மாநிலம் எனப்பெயராயிற்று. முன்னர் இம்மாநிலத்தை நேபாள மாநில எண் 2 என அழைத்தனர்.  
இம்மாநிலம், 2015 அரசியல் அமைப்பு சட்டப்படி 20 செப்டம்பர் 2015 அன்று நிறுவப்பட்டது.  
17 சனவரி 2018ல் கூடிய மாநில அமைச்சரவைக் கூட்டத்தில் ஜனக்பூர் நகரம் இம்மாநிலத்தின் இடைக்காலத் தலநகரமாக அறிவிக்கப்பட்டுள்ளது. 2.  
அதிக மக்கள்தொகை கொண்ட மாநிலங்களில், நேபாளத்தில் இரண்டாவதாக உள்ளது.மேலும் பரப்பளவில், சிறிய மாநிலமாகும்.
# மாதேஷ் மாநிலம்

## எல்லைகள்

இம்மாநிலத்தின் கிழக்கிலும், வடக்கிலும் மாநில எண் 1 மற்றும் வடக்கிலும், மேற்கிலும் மாநில எண் 3 எல்லைகளாக உள்ளது.
மேலும் தெற்கில் இந்தியாவின் பிகார் மாநிலத்துடன் பன்னாட்டு எல்லைகள் கொண்டுள்ளது.
# மாதேஷ் மாநிலம்

## மக்கள் தொகையியல்

9661 சதுர கிலோ மீட்டர் பரப்பளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி, மக்கள்தொகை 5,404,145 ஆகும். இம்மாநிலத்தின் மக்கள் மைதிலி மொழி, போஜ்புரி மொழி, இந்தி மொழி, நேபாளி மொழிகளை பேசுகின்றனர்.
# மாதேஷ் மாநிலம்

## அரசியல்

இம்மாநில சட்டமன்றத்தின் 107 உறுப்பினர்களுக்கான, தேர்தலில், 64 உறுப்பினர்கள் நேரடித் தேர்தலிலும், 43 உறுப்பினர்கள் விகிசாத்சாரத் தேர்தல் முறையிலும் தேர்ந்தெடுக்கப்பட்டனர்.  
இம்மாநிலத்திலிருந்து நேபாள தேசிய சபைக்கு 8 உறுப்பினர்களையும்; நேபாள பிரதிநிதிகள் சபைக்கு 32 உறுப்பினர்களையும் தேர்ந்தெடுத்து அனுப்புகிறது.
# மாதேஷ் மாநிலம்

## அரசியல்

### மாநில எண் 2ன் சட்டமன்றத் தேர்தல் 2017 முடிவுகள்

| அரசியல் கட்சி | நேரடித் தேர்தலில் | விகிசாத்சாரத் தேர்தல் முறையில் | மொத்தம் |  |  |
| --- | --- | --- | --- | --- | --- |
| நேபாளி காங்கிரஸ் | 8 | 370,550 | 24.11 | 11 | 19 |
| ராஷ்டிரிய ஜனதா கட்சி | 15 | 318,524 | 20.72 | 10 | 25 |
| நேபாள சோசலிச கூட்டமைப்பு முன்னணி | 20 | 284,072 | 18.48 | 9 | 29 |
| மார்க்சிஸ்ட்-லெனினிஸ்ட் ஒன்றியம் | 14 | 249,734 | 16.25 | 7 | 21 |
| மாவோயிஸ்ட் | 6 | 182,619 | 11.88 | 5 | 11 |
| நேபாள சாங்கியா சமாஜ்வாடி கட்சி | 0 | 32,864 | 2.14 | 1 | 1 |
| பிறர் | 0 | 98,808 | 6.42 | 0 | 0 |
| சுயேட்சைகள் | 1 | 1 |  |  |  |
| **மொத்தம்** | **64** | **1,537,171** | **100** | **43** | **107** |
| colspan=10 align=Source: Election Commission of Nepal | } |  |  |  |  |
# மாதேஷ் மாநிலம்

## அரசாங்கம்

மாநில சட்டமன்றத் தேர்தலில் பெரும்பான்மையான இடங்களில் வெற்றி பெற்ற நேபாள சோசலிச கூட்டமைப்பு முன்னணி தலைமையிலான கூட்டணி அரசு அமைச்சரவை அமைத்தது. இம்மாநிலத்தின் முதலாவது முதலமைச்சராக நேபாள சோசலிச கூட்டமைப்பு முன்னணி கட்சியின் முகமது லால் பாபு ரவுத் கத்தி தேர்ந்தெடுக்கப்பட்டார்.
# மாதேஷ் மாநிலம்

## நிர்வாகம்

இம்மாநிலத்தை நிர்வாக வசதிக்காக எட்டு மாவட்டங்களாகப் பிரித்துள்ளனர்.
| 1 | பாரா மாவட்டம் | बारा जिल्ला | கலையா | 687,708 | 1,190&nbsp;km² |  |
| --- | --- | --- | --- | --- | --- | --- |
| 2 | தனுஷா மாவட்டம் | धनुषा जिल्ला | ஜனக்பூர் | 754,777 | 1,180&nbsp;km² |  |
| 3 | மகோத்தரி மாவட்டம் | महोत्तरी जिल्ला | ஜலேஷ்வர் | 627,580 | 1,002&nbsp;km² |  |
| 4 | பர்சா மாவட்டம் | पर्सा जिल्ला | வீரகுஞ்ச் | 601,017 | 1,353&nbsp;km² |  |
| 5 | ரவுதஹட் மாவட்டம் | रौतहट जिल्ला | கௌர் | 686,722 | 1,126&nbsp;km² |  |
| 6 | சப்தரி மாவட்டம் | सप्तरी जिल्ला | ராஜ்பிராஜ் | 639,284 | 1,363&nbsp;km² |  |
| 7 | சர்லாஹி மாவட்டம் | सर्लाही जिल्ला | மலாங்வா | 769,729 | 1,259&nbsp;km² |  |
| 8 | சிராஹா மாவட்டம் | सिराहा जिल्ला | சிராஹா | 637,328 | 1,188&nbsp;km² | } |  
மாவட்டங்கள் மாநகராட்சிகளாகவும், துணை மாநகராட்சிகளாகவும், நகர்புற நகராட்சிகளாகவும், கிராம்ப்புற நகராட்சிகளாகவும் பிரிக்கப்பட்டுள்ளது.
# மாதேஷ் மாநிலம்

## புவியியல்

நேபாளத்தின் தராய் சமவெளியில் அமைந்த இம்மாநிலத்தின் கிழக்கில் கோசி ஆறும் மற்றும் பாக்மதி ஆறு, கமலா ஆறு, லக்கந்தேய் ஆறு, விஷ்ணமதி ஆறுகளும் பாய்கிறது.
# மாதேஷ் மாநிலம்

## போக்குவரத்து

மலைகள் அற்ற சமவெளியில் அமைந்த இம்மாநிலத்தில் போக்குவரத்து வசதிகள் நன்குள்ளது.
# மாதேஷ் மாநிலம்

## போக்குவரத்து

### சாலைகள்

மகேந்திரா நெடுஞ்சாலை இம்மாநிலத்தில் கிடைமட்டத்தில் செல்வதால், நாட்டின் கிழக்கு மற்றும் மேற்கு மற்றும் வடக்குப் பகுதியின் நகரங்கள், இம்மாநிலத்தின் வீரகுஞ்ச் மற்றும் ஜனக்பூர் நகரங்களுடன் இணைக்கப்பட்டுள்ளது.  
திரிபுவன் நெடுஞ்சாலை இம்மாநிலத்தின் வழியாக நாட்டின் தலைநகரம் காட்மாண்டு நகரத்தையும் மற்றும் இந்திய நகரங்களையும் இணைக்கிறது.
# மாதேஷ் மாநிலம்

## போக்குவரத்து

### வானூர்தி நிலையங்கள்

- ஜனக்பூர் வானூர்தி நிலையம்
- சிமரா வானூர்தி நிலையம், வீரகுஞ்ச் நகரம் அருகில்
- நிஜ்காட் பன்னாட்டு வானூர்தி நிலையம் (பாரா மாவட்டம்)
# மாதேஷ் மாநிலம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
- நேபாள நகரங்கள்
- நேபாள மாநிலங்களின் சட்டமன்றத் தேர்தல்கள், 2017
# மொரங் மாவட்டம்

மொரங் மாவட்டத்தின் வரைபடம்]]
மற்றும் மாநகராட்சிகள், துணை-மாநகராட்சிகள் மற்றும் நகராட்சிகள் போன்ற உள்ளாட்சி அமைப்புகளைக் காட்டும் வரைபடம்]]
**மொரங் மாவட்டம்** (Morang District) , நேபாள நாட்டின் கிழக்கே உள்ள கோசி மாநிலத்தில் அமைந்துள்ளது. இம்மாவட்டம் 1,855 சதுர கிலோ மீட்டர் பரப்பளவும், 9,65,370 மக்கள் தொகையும் கொண்டுள்ளது.  
இம்மாவட்டம் தொழிற்சாலைகள் மற்றும் நேபாள அரசியலுக்கு பெயர் பெற்றது. இம்மாவட்டத்தின் நிர்வாகத் தலைமையிடம் விராட்நகர் ஆகும்.  
பன்முகத் தன்மை கொண்ட புவியியலும், பண்பாடும் கொண்ட இம்மாவட்டத்த்ல் நேபாளி மொழி (38%), மைதிலி மொழி (36%), தாரு மொழி (6%), இராஜ்வன்சி (3.7%), லிம்பு மொழி (3.6%), உருது (3.1%) பேசப்படுகிறது.
# மொரங் மாவட்டம்

## வரலாறு

மொரங் மாவட்டம், சன்சரி மாவட்டம் மற்றும் ஜாபா மாவட்டத்தின் சில பகுதிகளைக் கொண்ட மொரங் இராச்சியத்தை கிராதர்களின் லிம்பு இன மன்னர் நிறுவினர். பின்னர் மொரங் இராச்சியம், கோர்கா மன்னர் பிரிதிவி நாராயணன் ஷா ஆட்சிக் காலத்தில் கோர்க்கா இராச்சியத்துடன் இணைக்கப்பட்டது.
# மொரங் மாவட்டம்

## தட்ப வெப்பம்

| நேபாளப் புவியியல் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 80.9% |  |
| Upper Tropical | 300 - 1,000 மீட்டர்கள் | 11.5% |  |
| Subtropics | 1,000 - 2,000 மீட்டர்கள் | 7.4% |  |
| Temperate climate | 2,000 - 3,000 மீட்டர்கள் | 0.2% | } |
# மொரங் மாவட்டம்

## வேளாண்மை

கிழக்கு நேபாளத்தில் உள்ள மொரங் மாவட்டத்தின் பெரும் பகுதிகள் தெற்கு தெராய் சமவெளியில் அமைந்திருப்பதால், இம்மாவட்டத்தில் நெல் மற்றும் சணல் அதிகம் பயிரிடப்படுகிறது.
மலைப் பகுதிகளில் சால மரங்கள் வளர்க்கப்படுகிறது.
# மொரங் மாவட்டம்

## நிர்வாகப் பகுதிகள்

### நகராட்சிகள்

- விராட்நகர் மாநகராட்சி
- கோசி ஹரய்ச்சா நகராட்சி
- சுந்தர் துலாரி நகராட்சி
- பேல்பாரி நகராட்சி
- பதரி-சனிஸ்சாரே நகராட்சி
- உர்லாபாரி நகராட்சி
- ரங்கேலி நகராட்சி
- லேதாங் போகாதேனி நகராட்சி
# மொரங் மாவட்டம்

## இதனையும் காண்க

- விராட்நகர்
- நேபாளத்தின் மாவட்டங்கள்
- கோசி மாநிலம்
# பாக்மதி மாநிலம்

**பாக்மதி பிரதேசம்** (Province No. 3), புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, 20 செப்டம்பர் 2015 அன்று நிர்வாக வசதிக்காக நேபாளத்தை ஏழு மாநிலங்களாக பிரிக்கப்பட்டது. நேபாள மாநில எண் 3 நேபாள மாநிலங்களில் மூன்றாவதாக அமைந்துள்ளது. தற்போது இம்மாநிலத்திற்கு பாக்மதி மாநிலம் என்ற பெயரிடப்பட்டுள்ளது. இம்மாநிலத்தின் தலைநகரம் ஹெடௌதா ஆகும்.  
இம்மாநிலத்தின் பெரும்பாலான பகுதிகள் காடுகளையும், மலைகளையும், மலைத்தொடர்களையும் கொண்டது. இம்மாநிலத்தில் நேபாளத்தின் தேசியத் தலைநகரம் காட்மாண்டு உள்ளது.  
அரசியல் அமைப்புச் சட்டத்தின் பிரிவு 295 (2)-இன் படி, மாநிலங்களின் பெயர்கள், புதிதாக உருவாக்கப்படும் அந்தந்த மாநில சட்டமன்றத்தின் மொத்த உறுப்பினர்களில் மூன்றில் இரண்டு பங்கினர் ஆதரிக்கும் பெயர் மாநிலத்திற்கு இடப்படும். அதுவரை மாநிலப் பகுதிகள் எண்களால் மட்டும் அரசுக் குறிப்புகளில் இடம் பெறும்.
நேபாள மாநில எண் 3-இன் பரப்பளவு 20,300 சதுர கிலோ மீட்டராகவும், மக்கள் தொகை 55,29,452 ஆகவும் உள்ளது
# பாக்மதி மாநிலம்

## அமைவிடம்

காடுகள், மலைகள், மலைத்தொடர்களுடைய 20,300 சதுர கிலோ மீட்டர் பரப்பளவு கொண்ட இம்மாநிலத்தின் வடக்கில் திபெத் தன்னாட்சிப் பகுதிகளையும், தெற்கில் நேபாள மாநில எண் 2யும், கிழக்கில் நேபாள மாநில எண் 1-யும், மேற்கில் நேபாள மாநில எண் 4-யும் எல்லையாகக் கொண்டுள்ளது.
# பாக்மதி மாநிலம்

## சமயம்

பாக்மதி மாநிலத்தில் இந்து சமயத்தினர் 71.78%, திபெத்திய பௌத்தம் 23.28%, கிறித்துவம் 2.87%, இசுலாம் 0.67% மற்றும் பிற சமயத்தவர்கள் 0.98% ஆக உள்ளனர்.
# பாக்மதி மாநிலம்

## சுற்றுலா & ஆன்மீகத் தலங்கள்

- பசுபதிநாத் கோவில்
- சுயம்புநாதர் கோயில்
- பைரவர் கோயில்
- பதான் அரண்மனை சதுக்கம்
- பக்தபூர் நகர சதுக்கம்
- அனுமன் தோகா நகர சதுக்கம்
- சித்வான் தேசியப் பூங்கா
# பாக்மதி மாநிலம்

## பாக்மதி மாநிலத்தின் 13 மாவட்டங்கள்

பாக்மதி மாநிலம் 13 மாவட்டங்களைக் கொண்டது. அவைகள்:
:1. தோலகா மாவட்டம்
:2. ராமேச்சாப் மாவட்டம்
:3. சிந்துலி மாவட்டம்
:4. காப்ரேபலாஞ்சோக் மாவட்டம்
:5. சிந்துபால்சோக் மாவட்டம்
:6. ரசுவா மாவட்டம்
:7 நுவாகோட் மாவட்டம்
:8. தாதிங் மாவட்டம்
:9. சித்வன் மாவட்டம்
:10. மக்வான்பூர் மாவட்டம்
:11. பக்தபூர் மாவட்டம்
:12. லலித்பூர் மாவட்டம்
:13. காத்மாண்டு மாவட்டம்
# பாக்மதி மாநிலம்

## அரசியல்

இம்மாநிலத்தின் 110 சட்டமன்ற உறுப்பினர்களில் 66 உறுப்பினரகள் நேரடித் தேர்தலிலிலும், 44 உறுப்பினர்கள் விகிசாத்சாரத் தேர்தல் முறையில் தேர்ந்தெடுக்கப்படுகின்றனர். மேலும் இம்மாநிலத்திலிருந்து நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 33 உறுப்பினர்களையும் தேர்ந்தெடுத்து அனுப்புகிறது.
# பாக்மதி மாநிலம்

## அரசியல்

### முதலமைச்சர்

மார்க்சிஸ்ட்-லெனினிஸ்ட் ஒன்றியக் கூட்டணி அரசின் தலைவர், தேர்மணி பௌதேல் மாநில முதலமைச்சராக தேர்வு செய்யப்பட்டுள்ளார்.
# பாக்மதி மாநிலம்

## மாநில சட்டமன்றத் தேர்தல் முடிவுகள்

இம்மாநிலத்தின் 110 சட்டமன்ற உறுப்பினர்கள் தேர்தலில் மார்க்சிஸ்ட்-லெனினிஸ்ட் ஒன்றியம் தலைமையிலான கூட்டணிக் கட்சிகள் 81 இடங்களையும், நேபாளி காங்கிரஸ் உள்ளிட்ட எதிர்கட்சிகள் 29 இடங்களை கைப்பற்றியுள்ளது.
| வாக்குகள் | % | இடங்கள் | வாக்குகள் | % | இடங்கள் |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 42 | 677,317 | 35.81 | 16 | 58 |
| நேபாளி காங்கிரஸ் | 7 | 559,249 | 29.57 | 14 | 21 |
| மாவோயிஸ்ட் மையம் | 15 | 316,876 | 16.75 | 8 | 23 |
| விவேகசீல சஜா கட்சி | 0 | 124,442 | 6.58 | 3 | 3 |
| ராஷ்டிரிய பிரஜாதந்திரக் கட்சி | 0 | 59,268 | 3.13 | 1 | 1 |
| நேபாள உழைக்கும் விவசாயிகளின் கட்சி | 1 | 41,610 | 2.20 | 1 | 2 |
| ராஷ்டிரிய பிரஜா தந்திர கட்சி (ஜனநாயகம்) | 0 | 28,855 | 1.53 | 1 | 1 |
| நயா சக்தி சக்தி | 1 | 23,958 | 1.27 | 0 | 1 |
| பிறர் | 0 | 59,731 | 3.16 | 0 | 0 |
| **மொத்தம்** | **66** | **1,891,306** | **44** | **110** | } |
# பாக்மதி மாநிலம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
- நேபாள நகரங்கள்
- நேபாள கிராமிய நகராட்சிகள்
# கண்டகி பிரதேசம்

பத்து மாவட்டங்கள்]]  
**கண்டகி பிரதேசம்** (**Kandaki Pradesh**), 20 செப்டம்பர் 2015 அன்று புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, நேபாள நாட்டை, நிர்வாக வசதிக்காக ஏழு மாநிலங்களாக பிரிக்கப்பட்டுள்ளது. இந்த ஏழு மாநிலங்களுக்குத் தற்போது ஒன்று முதல் ஏழு வரை எண்கள் வழங்கப்பட்டுள்ளது. மாநில எண் 4 என பெயரிடப்பட்டிருந்த இம்மாநிலத்திற்கு தற்போது 'கண்டகி பிரதேசம்'' என பெயர் மாற்றம் செய்யப்பட்டுள்ளது.
இம்மாநிலத்தின் தலைநகரம் பொக்காரா ஆகும்.  
அரசியல் அமைப்புச் சட்டத்தின் பிரிவு 295 (2)-இன் படி, மாநிலங்களின் பெயர்கள், புதிதாக உருவாக்கப்படும் அந்தந்த மாநில சட்டமன்றத்தின் மொத்த உறுப்பினர்களில் மூன்றில் இரண்டு பங்கினர் ஆதரிக்கும் பெயர் மாநிலத்திற்கு இடப்படும். அதுவரை மாநிலப் பகுதிகள் எண்கள் மட்டும் அரசுக் குறிப்புகளில் இடம் பெறும்
இம்மாவட்டத்தின் பரப்பளவு 21,504 சதுர கிலோ மீட்டராகும். இதன் மக்கள் தொகை 2,413,907 ஆக உள்ளது.
# கண்டகி பிரதேசம்

## அமைவிடம்

மத்தியவடக்கு நேபாளத்தில் அமைந்த இம்மாநிலத்தின் வடக்கே திபெத் தன்னாட்சிப் பகுதியும், தெற்கில் நேபாள மாநில எண் 5, கிழக்கில் நேபாள மாநில எண் 3, மேற்கில் நேபாள மாநில எண் 6 எல்லைகளாக அமைந்துள்ளது.
# கண்டகி பிரதேசம்

## மக்கள்தொகையியல்

2011-ஆம் ஆண்டின் மக்கள்தொகை கணக்கெடுப்பின்படி, 21,504 சகிமீ பரப்பளவு கொண்ட கண்டகி பிரதேச மக்கள்தொகை 2,403,016 ஆகும். இது நேபாள மக்கள்தொகையில் 9.06% ஆகும். மக்கள் தொகையில் ஆண்கள் 9,48,028 ஆகவும்; பெண்கள் 1,144,124 ஆகவும் உள்ளனர். மக்கள்தொகை அடர்த்தியானது 1 சகிமீ பரப்பில் 110 வீதம் உள்ளனர். பாலின விகிதம் 100 பெண்களுக்கு, 89 ஆண்கள் வீதம் உள்ளனர். நகர்புற மக்கள்தொகை 60.5%; கிராமப்புற மக்கள்தொகை 39.5% ஆகவுள்ளது.
# கண்டகி பிரதேசம்

## மாநில எண் 4-இன் மாவட்டங்கள்

:1. கோர்க்கா மாவட்டம்
:2. லம்ஜுங் மாவட்டம்
:2. மியாக்தி மாவட்டம்
:4. காஸ்கி மாவட்டம்
:5. மனாங் மாவட்டம்
:6. முஸ்தாங் மாவட்டம்
:7. பர்பத் மாவட்டம்
:8. சியாங்ஜா மாவட்டம்
:09. பாகலுங் மாவட்டம்
:10. தனஹு மாவட்டம்
:11. நவல்பூர் மாவட்டம்
# கண்டகி பிரதேசம்

## அரசியல்

இம்மாநில சட்டமன்றத்தின் 60 உறுப்பினர்களில் 36 உறுப்பினர்கள் நேரடித் தேர்தலிலும், 24 உறுப்பினர்கள் விகிசாத்சாரத் தேர்தல் முறையிலும் தேர்ந்தெடுக்கப்படுகின்றனர்.  
மேலும் நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 18 உறுப்பினர்களையும் தேர்ந்தெடுக்கிறது.
# கண்டகி பிரதேசம்

## அரசாங்கம்

2017 சட்டமன்றத் தேர்தலில்,
மார்க்சிஸ்ட்-லெனினிஸ்ட் ஒன்றியத்தின் கூட்டணிக் கட்சிகள் பெரும் வெற்றி பெற்றது. கூட்டணிக் கட்சியின் அங்கமான மாவோயிஸ்ட் கட்சியைச் சேர்ந்த பிரிதிவி சுப்பா குரூங், இம்மாநில அரசின் முதலாவது முதலமைச்சராக 16 பிப்ரவரி 2018 அன்று பதவியேற்றார்.
# கண்டகி பிரதேசம்

## அரசாங்கம்

### 2017 சட்டமன்ற தேர்தல் முடிவுகள், மாநில எண் 4

| அரசியல் கட்சி | நேரடித் தேர்தலில் | விகிசாத்சார முறையில் | மொத்தம் |  |  |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 17 | 373,501 | 39.04 | 10 | 27 |
| நேபாளி காங்கிரஸ் | 6 | 364,797 | 38.13 | 9 | 15 |
| மாவோயிஸ்ட் | 9 | 119,528 | 12.49 | 3 | 12 |
| நவ சக்தி கட்சி | 1 | 24,625 | 2.57 | 1 | 2 |
| ராஷ்டிரிய ஜனமோர்ச்சா | 2 | 19,376 | 2.03 | 1 | 3 |
| பிறர் | 0 | 54,992 | 5.75 | 0 | 0 |
| சுயேட்சைகள் | 1 | 1 |  |  |  |
| **மொத்தம்** | **36** | **956,819** | **100** | **24** | **60** |
| colspan=10 align=Source: Election Commission of Nepal | } |  |  |  |  |
# கண்டகி பிரதேசம்

## சுற்றுலா & ஆன்மீகத் தலங்கள்

- முக்திநாத்
- பொக்காரா
- அன்னபூர்ணா மலை
- மச்சபூச்சர மலை
# கண்டகி பிரதேசம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
- நேபாள நகரங்கள்
- நேபாள கிராமிய நகராட்சிகள்
# நிலோபர் ரஹ்மானி

**நிலோபர் ரஹ்மானி** (*Niloofar Rahmani*) (, born 1992) இவர் ஆப்கானித்தான் நாட்டில் 2001 ஆம் ஆண்டில் தாலிபான்களின் விழ்ச்சிக்குப் பின்னர் ஆப்கானிசுதானின் முதல் பெண் விமான இராணுவ விமான ஓட்டுனராக பயிற்சி பெற்று வேலையில் தேர்வானார். இவருக்கு பல கொலை மிரட்டல்கள் வந்தபோதிலும் பயிற்சியை வெற்றிகரமாக முடித்து 2015 ஆம் ஆண்டிற்கான அமெரிக்காவில் வழங்கப்படும் சர்வதேச துணிச்சல் மிக்க பெண்களுக்கான விருதினை பெற்றுள்ளார்.  
பயிற்சியின் போது எடுக்கப்பட்ட பட்டதாரிகள் இணைந்து எடுக்கப்பட்ட படம்]]
# நிலோபர் ரஹ்மானி

## வாழ்க்கை மற்றும் தொழில்

1992 ஆம் ஆண்டு ஆப்கானிசுதானில் பிறந்த இவர் விமான ஓட்டியாக படித்து வெற்றிபெற்றார். இவர் 2010 ஆண்டு சூலை மாதம் ஆப்கானிசுதான் விமானப்படையில் பயிர்சியில் சேர்ந்து 2012 ஆம் ஆண்டு ஆய்தப்படையில் இரண்டாம் நிலை அதிகாரியாக சேர்ந்தார். தன் தந்தையுடன் சோவியத் ஒன்றிய படையில் இரண்டு பெண் விமானிகள் வேலை செய்ததைப் பார்த்து இவரும் இந்த வேலைக்கே படித்தார். இவர் முதல் முதலில் தனியாக இயக்கிய விமானத்தின் பெயர் *செஸ்னா 182* என்பதாகும்.
# நிலோபர் ரஹ்மானி

## தஞ்சம்

அனைவரும் ஆப்கானிசுதான் படையில் பணிபுரிவார் என்று எதிபார்த்திருந்தபோது அவரின் நாட்டில் பாதுகாப்பு இல்லை என்று கூறி அமெரிக்காவிடம் தஞ்சம் அடைந்துள்ளார்.
# லும்பினி மாநிலம்

**லும்பினி மாநிலம்**, பட்டியல் எண் 4-இன் படி, நிர்வாக வசதிக்காக, 75 மாவட்டங்களைக் கொண்டு புதிதாக துவக்கப்பட்ட ஏழு நேபாள மாநிலங்களின் ஒன்றாகும்.  
இம்மாநில அமைச்சரவை தீர்மானத்தின் படி, பூத்வல் நகரம், 17 சனவரி 2018 அன்று, இம்மாநிலத்தின் இடைக்காலத் தலைநகராக அறிவிக்கப்பட்டது. இம்மாவட்டம் 13 மாவட்டங்களைக் கொண்டது.  
லும்பினி மாநிலம், 22,288 சதுர கிலோ மீட்டர் பரப்பளவும், 48,91025 மக்கள் தொகையும், 12 மாவட்டங்களையும் கொண்டுள்ளது.
# லும்பினி மாநிலம்

## அமைவிடம்

லும்பினி மாநிலத்தின் வடக்கிலும், வடகிழக்கில் நேபாள மாநில எண் 4, வடமேற்கில் நேபாள மாநில எண் 6, மேற்கில் நேபாள மாநில எண் 7, தெற்கில் இந்தியா, எல்லைகளாக அமைந்துள்ளது.
# லும்பினி மாநிலம்

## மாவட்டங்கள்

இம்மாநிலத்தின் 13 மாவட்டங்களின் விவரம்:
:1. பராசி மாவட்டம்
:2. நவல்பராசி மேற்கு மாவட்டம்
:2. ரூபந்தேஹி மாவட்டம்
:3. கபிலவஸ்து மாவட்டம்
:4. பால்பா மாவட்டம்
:5. அர்காகாஞ்சி மாவட்டம்
:6. குல்மி மாவட்டம்
:7. கிழக்கு ருக்கும் மாவட்டம்
:8. ரோல்பா மாவட்டம்
:9. பியுட்டான் மாவட்டம்
:10. தாங் மாவட்டம்
:11. பாங்கே மாவட்டம்
:12. பர்தியா மாவட்டம்
# லும்பினி மாநிலம்

## அரசியல்

இம்மாநிலம் 87 சட்டமன்றத் தொகுதிகளைக் கொண்டது. அதில் 52 உறுப்பினர்கள் நேரடித் தேர்தலிலும், 35 உறுப்பினர்கள் விகிதாசாரத் தேர்தல் முறையிலும் தேர்ந்தெடுக்கப்படுகின்றனர். இம்மாநிலத்திலிருந்து நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 26 உறுப்பினர்களையும் தேர்ந்தெடுக்கிறது. இம்மாநிலத்தின் முதலாவது முதலமைச்சராக சங்கர் பொக்ரோல் பிப்ரவரி, 2018ல் பதவியேற்றார்.
# லும்பினி மாநிலம்

## அரசியல்

### மாநில சட்டமன்றத் தேர்தல், 2017 முடிவுகள்

2017ல் நடைபெற்ற இம்மாநிலச் சட்டமன்றத் தேர்தலில், இம்மாநிலத்தில் பெரும்பான்மையான தொகுதிகளை கைப்பற்றிய மார்க்சிஸ்ட்-லெனினிஸ்ட் ஒன்றியம் மற்றும் மாவோயிஸ்ட் மையம் இணைந்து கூட்டணி அரசை நிறுவியுள்ளது. கூட்டணி அரசின் முதலமைச்சராக **சங்கர் பொக்ரேல்** , மாநில ஆளுநனரால் 14 பிப்ரவரி 2018 அன்று நியமிக்கப்பட்டார். இம்மாநில சட்டமன்றத்தின் முதன்மை எதிர்கட்சி நேபாளி காங்கிரஸ் ஆகும்.
| அரசியல் கட்சி | நேரடித் தேர்தலில் | விகிசாத்சாரத் தேர்தல் முறையில் | மொத்தம் |  |  |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 28 | 533,613 | 33.10 | 13 | 41 |
| நேபாளி காங்கிரஸ் | 7 | 530,844 | 32.93 | 12 | 19 |
| மாவோயிஸ்ட் | 14 | 239,281 | 14.84 | 6 | 20 |
| நேபாள சோசலிச கூட்டமைப்பு | 3 | 78,567 | 4.87 | 2 | 5 |
| ராஷ்டிரிய ஜனதா கட்சி | 0 | 54,110 | 3.36 | 1 | 1 |
| ராஷ்டிரிய ஜனமோச்சா | 0 | 32,546 | 2.02 | 1 | 1 |
| பிறர் | 0 | 143,219 | 8.88 | 0 | 0 |
| **மொத்தம்** | **52** | **1,612,180** | **100** | **35** | **87** |
| colspan=10 align=Source: Election Commission of Nepal | } |  |  |  |  |
# லும்பினி மாநிலம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# கர்ணாலி பிரதேசம்

**கர்ணாலி பிரதேசம்** (**Karnali Pradesh**) (முன்னாள் பெயர்:மாநில எண் 6), 2015 நேபாள அரசியலமைப்புச் சட்டத்தின் படி, 20 செப்டம்பர் 2015ல் நிறுவப்பட்ட நேபாளத்தின் ஏழு மாநிலங்களில் ஒன்றாகும். 30,301 சதுர கிலோ மீட்டர் பரப்புளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி, மொத்த மக்கள்தொகை 1,701,800 ஆகும். (1 சனவரி 2016ல்). இம்மாநிலம் 10 மாவட்டங்களைக் கொண்டது.  
நேபாளத்தின் வடமேற்கில் அமைந்த கர்ணாலி பிரதேச மாநிலத்தின் முன்னாள் பெயர் மாநில எண் 6 ஆகும். பிப்ரவரி, 2018ல் பதவியேற்ற இம்மாநில சட்டமன்றத் தீர்மானத்தின் படி, இம்மாநிலத்தின் பெயர் கர்ணாலி பிரதேசம் பெயரிப்பட்டது.சனவரி, 2018ல் விரேந்திரநகர் இம்மாநிலத்தின் தலைநகராக அறிவிக்கப்பட்டது.
# கர்ணாலி பிரதேசம்

## கர்ணாலி பிரதேசத்தின் மாவட்டங்கள்

கர்ணாலி பிரதேச்ம் 30,301 சதுர கிலோ மீட்டர் பரப்பளவும், 17,01,800 மக்கள் தொகையும், பத்து மாவட்டங்களையும் கொண்டுள்ளது. அவைகள்:  
:1. மேற்கு ருக்கும் மாவட்டம்
:2. சல்யான் மாவட்டம்
:3. டோல்பா மாவட்டம்
:4. சூம்லா மாவட்டம்
:5. முகு மாவட்டம்
:6. ஹும்லா மாவட்டம்
:7. காளிகோட் மாவட்டம்
:8. ஜாஜர்கோட் மாவட்டம்
:9. தைலேக் மாவட்டம்
:10. சுர்கேத் மாவட்டம்
# கர்ணாலி பிரதேசம்

## அரசியல்

இம்மாநில சட்டமன்றம் 40 உறுப்பினர்கள் கொண்டது. அதில் 24 உறுப்பினர்கள் நேரடித் தேர்தலிலும், 16 உறுப்பினர்கள் விகிசாத்சாரத் தேர்தல் முறையில் தேர்ந்தெடுக்கப்படுகின்றனர்.  
மேலும் நேபாள தேசிய சபைக்கு 8 உறுப்பினர்களையும் மற்றும் நேபாள பிரதிநிதிகள் சபைக்கு 12 உறுப்பினர்களையும் இம்மாநிலத்திலிருந்து தேர்ந்தெடுத்து அனுப்புகின்றனர்.  
கர்ணாலி மாநிலத்தின் முதலாவது முதலமைச்சராக மார்க்சிஸ்ட்-லெனினிஸ்ட் ஒன்றியத்தின் கூட்டணி கட்சியான மாவோயிஸ்ட் கட்சியின் *மகேந்திர பகதூர் சாகி* தேர்ந்தெடுக்கப்பட்டுள்ளார. நேபாளி காங்கிரஸ் கட்சி முக்கிய எதிர்கட்சியாக உள்ளது.
# கர்ணாலி பிரதேசம்

## 2017 சட்டமன்றத் தேர்தல் முடிவுகள்

| அரசியல் கட்சி | நேரடித் தேர்தலில் | விகிதாசாரத்தில் | மொத்தம் |  |  |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 14 | 169,755 | 34.35 | 6 | 20 |
| மாவோயிஸ்ட் மையம் | 9 | 162,003 | 32.78 | 5 | 14 |
| நேபாளி காங்கிரஸ் | 1 | 117,298 | 23.74 | 4 | 5 |
| ராஷ்டிரிய பிரஜா தந்திரக் கட்சி | 0 | 15,629 | 3.16 | 1 | 1 |
| பிறர் | 0 | 29,477 | 5.97 | 0 | 0 |
| **மொத்தம்** | **24** | **494,162** | **100** | **16** | **40** |
| colspan=10 align=Source: Election Commission of Nepal | } |  |  |  |  |
# கர்ணாலி பிரதேசம்

## சுற்றுலாத் தலங்கள்

- ராரா காட்டுயிர் தேசியக் காப்பகம், முகு மாவட்டம்
- ராரா ஏரி முகு மாவட்டம்
- கர்னாலி ஆறு
# கர்ணாலி பிரதேசம்

## 2023 நிலநடுக்கம்

இப்பிரதேசத்தில் 9 நவம்பர் 2023 நள்ளிரவில் 6.4 ரிக்டர் அளவில் ஏற்பட்ட நிலநடுக்கத்தால் ஜாஜர்கோட் மாவட்டம் மற்றும் மேற்கு ருக்கும் மாவட்டத்தில் வீடுகள் இடிந்து 150 மேற்பட்டவர்கள் உயிர் இழந்தனர்.
# கர்ணாலி பிரதேசம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# தூரமேற்கு பிரதேசம்

**தூரமேற்கு பிரதேசம்** (முன்னர்:**மாநில எண் 7**) (**सुदूरपश्चिम प्रदेश**), 20 செப்டம்பர் 2015 அன்று புதிதாக துவக்கப்பட்ட மாநிலமாகும். 2015 நேபாள அரசியல் அமைப்புச் சட்டத்தின் , பட்டியல் எண் 4-இன் படி, நிர்வாக வசதிக்காக, 75 மாவட்டங்களைக் கொண்டு புதிதாக துவக்கப்பட்ட ஏழு நேபாள மாநிலங்களின் ஒன்றாகும். தற்காலிகமாக இமமாநிலத்திற்கு மாநில எண் 7 என பெயரிடப்பட்டுள்ளது.
# தூரமேற்கு பிரதேசம்

## 2017 சட்டமன்றத் தேர்தல் முடிவுகள்

இம்மாநில சட்டமன்றத்தின் மொத்தமுள்ள 53 தொகுதிகளில், 39 தொகுதிகளில் வெற்றி பெற்ற மார்க்சிஸ்ட்-லெனினிஸ்ட் ஒன்றியம் மற்றும் மாவோயிஸ்ட் கட்சிகள் கூட்டணி அரசு, திரிலோசன பட்டா தலமையில் அமைந்துள்ளது. 12 தொகுதிகளில் வென்ற நேபாளி காங்கிரஸ் மற்றும் 2 தொகுதிகளில் வென்ற ராஷ்டிரிய ஜனதா கட்சிகள் எதிர் கட்சிகளாக உள்ளது. இம்மாநில முதலமைச்சராக மாவோயிஸ்ட் கட்சியின் திரிலோசன பட்டாவும், ஆளுநராக மோகன்ராஜ் மல்லாவும், சட்டமன்றத் தலைவராக அர்ஜுன் பகதூர் தாபாவும் உள்ளனர்.
| அரசியல் கட்சி | நேரடித் தேர்தலில் | விகிசாத்சாரத் தேர்தல் முறையில் | மொத்தம் |  |  |
| --- | --- | --- | --- | --- | --- |
| மார்க்சிஸ்ட்-லெனினிஸ்ட் ஒன்றியம் | 17 | 295,729 | 37.38 | 8 | 25 |
| நேபாளி காங்கிரஸ் | 4 | 260,955 | 32.99 | 8 | 12 |
| மாவோயிஸ்ட் | 10 | 142,702 | 18.04 | 4 | 14 |
| ராஷ்டிரிய ஜனதா கட்சி | 1 | 36,902 | 4.66 | 1 | 2 |
| பிறர் | 0 | 54,784 | 6.93 | 0 | 0 |
| **மொத்தம்** | **32** | **791,072** | **100** | **21** | **53** |
| colspan=10 align=மூலம்: Election Commission of Nepal | } |  |  |  |  |
# தூரமேற்கு பிரதேசம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
- நேபாள மாநிலங்களின் சட்டமன்றத் தேர்தல்கள், 2017
# தீபா மிரியம்

**தீபா மிரியம்** (*Deepa Miriam*) தென்னிந்தியத் திரைப்படப் பின்னணிப் பாடகி ஆவார். இவர் நான் அவனில்லை திரைப்படத்தின் மூலம் அறிமுகம் செய்யப்பட்டார். சுப்பிரமணியபுரம் திரைப்படத்தில் இவர் பாடிய *கண்கள் இரண்டால்* பாடல் மூலம் பிரபலமானவர்.
# தீபா மிரியம்

## இசைப்பயணம்

தீபா ஐக்கிய அரபு எமிரேட்ஸில் ( ஐக்கிய அரபு எமிரேட்ஸ் ) ஒரு மலையாள கிறிஸ்தவ குடும்பத்தில் பிறந்து வளர்ந்து பள்ளிப்படிப்பையும் முடித்தார். இவர் சிறு வயதிலேயே பாட ஆரம்பித்தார். ஏழு வயதில் தொடங்கி கர்நாடக இசையில் பயிற்சி பெற்றார். இலகுவான இசை, அரை-கிளாசிக்கல் மற்றும் கிளாசிக்கல் பிரிவுகளில் பாடும் போட்டிகளில் முதல் இடத்தைப் பெற்ற இவர் பள்ளியில் இருக்கும்போது கேரளாவைச் சேர்ந்த இசைக்கலைஞர்களுடன் பல நேரடி இசை நிகழ்ச்சிகளை நிகழ்த்தினார். தீபா பன்னிரண்டாவது வாரிய தேர்வில் தேர்ச்சி பெற்றார். இவர் கேரளாவின் திருக்காட்கரையிலுள்ள *மாடல் பொறியியல் கல்லூரியில்* பி.டெக். மின்னணுவியல் மற்றும் தொலைத்தொடர்பு பொறியியலில் பட்டம் பெற்றவர்.  
ராஸ் அல்-கைமா வானொலியால் ஏற்பாடு செய்யப்பட்ட கயியே அவுர் சுனியே என்ற போட்டியில் பங்கேற்ற பின்னர், தனது 11 வயதில், ஐக்கிய அரபு எமிரேட்ஸில் சிறந்த குழந்தை பாடகியாக தேர்வு செய்யப்பட்டார் . அவர் தனது 12 வயதில் தனது முதல் கிறிஸ்தவ பக்தி ஆல்பமான விஸ்வசிந்தியில் பாடினார். இந்த ஆல்பம் பெரிய வெற்றி பெற்றது. மலையாளம், இந்தி, தமிழ் , தெலுங்கு, கன்னடம், ஆங்கிலம் மற்றும் அரபு மொழிகளில் 40இற்கும் மேற்பட்ட தனியார் ஆல்பங்களில் தீபா பாடியுள்ளார்.  
இவர் இந்துஸ்தானி இசையை கேரள பல்கலைக்கழகத்தில் ஜூனியர் சான்றிதழ் படிப்பில் தேர்ச்சி பெற்றார். மேற்கத்திய இசை ஆகியவற்றிலும் பயிற்சி பெற்றார். இலண்டனின் டிரினிட்டி கல்லூரியில் பியானோவிற்கான ஹானர்ஸ் உடன் மூன்று தரங்களையும் கடந்துள்ளார். இவர் அமெரிக்காவில் (சிகாகோ மற்றும் நியூ ஜெர்சி) சிறிது காலம் இருந்தார். உயர் படிப்பு படிக்க வேண்டும் என்ற நோக்கத்துடன், ஒரு வேலையைப் பெற்றுக் குடியேறினார். ஆனால் பாட வேண்டும் என்ற வெறி அமெரிக்க கட்டத்தை திடீரென நிறுத்தியது.  
தீபாவின் முதற்படம் நான் அவனில்லை. இத்திரைப்படத்தில் *தேன் குடிச்ச நிலவு* பாடலை இவர் பாடினார். அப்போதிருந்து இவர் இந்தியத் திரையுலகில் பல திரைப்படங்களில் பாடல்கள் பாடியுள்ளார். தமிழ்த் திரைப்படமான சுப்பிரமணியபுரம் (2008) இல் இவர் பாடிய *கண்கள் இரண்டால்* பாடல், தென்னிந்தியா முழுவதிலும் மிகப்பெரிய வெற்றியைப் பெற்றது. மேலும் சிறந்த பெண் பின்னணிப் பாடகருக்கான பல விருதுகளைப் பெற்றுத் தந்தது. கார்த்திக் ராஜா இசையமைத்த பரா பரா கில்லி (2010) என்ற ரெட்டச்சுழி திரைப்படத்தில் ஒரு பாடலையும் பாடியிருந்தார் .
# தீபா மிரியம்

## சில பாடல்கள்

- தேன் குடிச்ச நிலவு - நான் அவனில்லை (முதல் பாடல்)
- கண்கள் இரண்டால் - சுப்பிரமணியபுரம்
# மின்மினி (பாடகர்)

**மின்மினி** (*Minmini*) தென்னிந்திய திரைப்பட பின்னணிப் பாடகி ஆவார். இவர் இளையராஜா மற்றும் ஏ. ஆர். ரகுமான் இசையில் பாடல்கள் பாடியுள்ளார். ரோஜா திரைப்படத்தில் சின்ன சின்ன ஆசை பாடலை பாடியதன் மூலம் பரவலாக அறியப்படுகிறார்.